Here is a page extracted from Wikipedia that may contain CSS, HTML, and a lot of unformatted text.

Title: Erich Waschneck
Content: Erich Johannes Waschneck, naixiu de Grimma (Reino de Saxonia, hue Saxonia en Alemanya) o 29 d'abril de 1887 y muerto en Berlín (Alemanya Occidental, hue Alemanya) o 22 de setiembre de 1970, estió un camarografo, director cinematografico, guionista y productor cinematografico alemán, activo en o cine alemán dende primerías d'os anyos 1900 dica meyaus d'os anyos 1940, en rematar la Segunda Guerra Mundial.

Erich Waschneck yera fillo d'o ferrero Karl Hermann Waschneck y d'a muller suya Therese Emilie, de soltera Schneider. Dimpués de graduar-se a escuela segundaria, estudió Pintura en a Hochschule für Grafik und Buchkunst Leipzig. Dentró en contacto con a industria cinematografica dende 1907, cuan prencipió a pintar cartels ta ixe medio. Dimpués treballó como fotografo ta dimpués esdevenir assistent de camara d'o camara Fritz Arno Wagner. En 1921 faciñó lo suyo primer treballo independent como camara en l'adaptación d'o cuento Die Geschichte von dem kleinen Muck de Wilhelm Hauff y dica l'anyo 1924 partecipó como camera en a-saber-las prouccions cinematograficas.

Dende 1924 Waschneck esdevenió director, estando lo suyo primer treballo como director en a cinta Kampf um die Solle (1925), estando-ne tamién coautor d'o suyo guión. Con a suya cinta Acht Mädels im Boot (1932) recibió la Medalla d'Oro en o Festival Internacional de Cine de Venecia, esdevenindo ixe mesmo anyo lo director cheneral d'a productora Fanal Film Production GmbH en Berlín. Cuan en 1933 lo dictador Adolf Hitler plegó en o poder en Alemanya establindo-ie lo Tercer Reich, Waschneck s'adbibió a la sección d'o partiu nazi alemán ta directors cinematograficos d'orichen alemán. En 1940 dirichió la cinta Die Rothschilds, una cinta de propaganda antisemita. Como consecuencia d'a suya actividat politica en rematar la guerra cuasi que no tornó a treballar en o cine, no intervenendo so que en dos cintas dica la suya muerte.

Referencias

Vinclos externos 
  Erich Waschneck en Internet Movie Database.
  Erich Waschneck en Filmportal.de.

Directors cinematograficos d'Alemanya
Guionistas d'Alemanya
Productors cinematograficos d'Alemanya
Muertos en Berlín
Naixius de Saxonia
1887 (naixencias)
1970 (muertes)